****

 **REPUBLIKA HRVATSKA**

**VUKOVARSKO-SRIJEMSKA ŽUPANIJA**

**OPĆINA NEGOSLAVCI**

**Općinski načelnik**

**KLASA:** 363-02/24-02/01

**URBROJ:** 2196-19-01-24-02

**Negoslavci,** 28. lipanj 2024.

 Na temelju članka 9. Odluke o analiziranju i vrednovanju učinka upravljanja i korištenja komunalne infrastrukture („Službeni glasnik Općine Negoslavci” broj 6/22 i 1/23) i članka 32., stavka 2., točke 2. Statuta Općine Negoslavci („Službeni glasnik Općine Negoslavci” broj 1/21 i 7/23), Općinski načelnik Općine Negoslavci dana 28.06.2024. godine donosi

**IZVJEŠĆE O POSTIGNUTIM CILJEVIMA UPRAVLJANJA KOMUNALNOM INFRASTRUKTUROM I PLANIRANOM POSTUPANJU U SLUČAJU NEISPUNJENJA CILJEVA U PRVIH ŠEST MJESECI 2024. GODINE**

**Članak 1.**

Ovo Izvješće se izrađuje u cilju izvještavanja javnosti o postignutim ciljevima upravljanja komunalnom infrastrukturom i planiranom postupanju u slučaju neispunjenja ciljeva u prvoj polovici 2024. godine na području Općine Negoslavci.

**Članak 2.**

 Izvješće se prikazuje tablično kako slijedi.

|  |  |  |  |  |
| --- | --- | --- | --- | --- |
| **R.br.** | **Opis aktivnosti** | **Period izvršenja** | **Postignut cilj** | **Planirano postupanje** |
| 1. | Ažurirana je evidencija komunalne infrastrukture | Lipanj2024. godine | Ažuriranje je izvršeno zbog promjene okolnosti komunalne infrastrukture na području Općine Negoslavci. Evidencija omogućuje transparentnost cjelokupne komunalne infrastrukture na području Općine. | Ažurirati evidenciju prema potrebi |
| 2. | Izgrađen je parking kod crkve u centru Negoslavaca | Svibanj 2024. godine | Izgrađen parking kod crkve u centru Negoslavaca | U planu je daljnja rekonstrukcija centra Negoslavaca. |
| 3. | Skinuta je ukrasna rasvjeta od 2023. godine | Siječanj 2024. godine | Skinuta ukrasna rasvjeta od 2023. godine nakon blagdana | Postavit će se ukrasna rasvjeta krajem 2024. godine. |
| 4. | Odvožen je otpad iz kontejnera i spremnika za animalni otpad | Kontinuirano | Uredno je odvožen otpad iz navedenih spremnika.  | Kontinuirano će se prema potrebi vršiti odvoz i nadzor nepropisnog odlaganja otpada. |
| 5. | Vršeno je košenje zelenih površina u centru, na nogometnom igralištu i na groblju. | Kontinuirano | Košenje je vršeno kontinuirano i po potrebi. Zadovoljavajuće. | Nastavak urednog održavanja navedenih zelenih površina. |
| 6. | Čišćenje centra i groblja od smeća | Kontinuirano | Čišćenje je vršeno od strane čistačica iz ugovora o javnom radu.  | Nastavak urednog održavanja navedenih površina. |
| 7. | Dio građevinskog otpada je samljeven i nasut po lokacijama poljskih puteva | Ožujak 2024. godine | Jedan dio građevinskog otpada sa područja bivše blokare je samljeven i nasut po lokacijama poljskih puteva. | Po potrebi i dalje će se nasipati rupe na poljskim putevima na području Općine Negoslavci. |

**Članak 3.**

Ovaj Izvještaj će se objaviti na web stranici Općine Negoslavci, oglasnoj tabli i u Službenom glasniku Općine Negoslavci.

**OPĆINSKI NAČELNIK**

Dušan Jeckov